Държавен вестник, бр. 62, 2015 г., стр. 39

БРОЙ  62	
Д Ъ Р Ж А В Е Н  В Е С Т Н И К 	
СТР.  39  
нансов надзор при упражняване на функциите 
им по ал. 1, което е отделно и независимо от 
функциите, свързани с упражняване на над-
зор на инвестиционната дейност и от другите 
функции на Комисията.
(3) В правилника на Комисията се опреде-
лят правила за работата на звеното по ал. 2, 
включително относно опазването на профе-
сионалната тайна и обмена на информация с 
други структурни звена в Комисията и с други 
органи. Правилата за работа се публикуват 
на интернет страницата на Комисията.
(4) Звеното по ал. 2 си сътрудничи активно 
при подготовката, планирането и изпълне-
нието на решенията за преструктуриране с 
Управление „Надзор на инвестиционната дей-
ност“ на Комисията, както и с БНБ, когато 
е необходимо.
Информиране и участие на министъра на 
финансите
Чл. 4. (1) Органът за преструктуриране по 
чл. 2, съответно по чл. 3, информира незабав-
но министъра на финансите за решенията си 
за предприемане на действия по преструк-
туриране и за прилагане на инструменти за 
преструктуриране в предвидените от този 
закон случаи.
(2) Решенията по ал. 1 подлежат на из-
пълнение след одобрението на министъра на 
финансите в случаите, когато:
1. оказват или могат да доведат до небла-
гоприятно въздействие върху публичните 
финанси;
2. има обоснована вероятност да се стигне 
до необходимост от използване на държавните 
инструменти за финансова стабилизация по 
глава четиринадесета, или
3. се вземат в условия на системна криза, 
която засяга няколко институции или целия 
финансов сектор.
(3) В случаите по ал. 2 органът за пре-
структуриране представя на министъра на 
финансите решението по чл. 114 и най-малко 
следната информация:
1. текущото финансово състояние на ин-
ституцията;
2. плана за преструктуриране на инсти-
туцията;
3. друга информация от значение за случая 
по преценка на органа за преструктуриране 
или по искане на министъра на финансите.
(4) В случаите по ал. 2 министърът на 
финансите може да одобри решението или 
да го отхвърли. При необходимост органът 
за преструктуриране може да внесе промени 
в решението в рамките на процедурата по 
одобрение.
Сътрудничество между органите за преструк-
туриране
Чл. 5. (1) Българската народна банка и 
Комисията сътрудничат с Европейския банков 
орган (ЕБО) при изпълнението на задъл-
женията си по този закон в съответствие с 
Регламент (ЕС) № 1093/2010 на Европейския 
парламент и на Съвета от 24 ноември 2010 г. 
за създаване на Европейски надзорен орган 
(Европейски банков орган), за изменение на 
Решение № 716/2009/ЕО и за отмяна на Реше-
ние 2009/78/ЕО на Комисията (ОВ, L 331/12 
от 15 декември 2010 г.), наричан по-нататък 
Регламент (ЕС) № 1093/2010. Те незабавно пре-
доставят на ЕБО информацията, необходима 
за изпълнение на задълженията им съгласно 
чл. 35 от същия регламент.
(2) Българската народна банка, съответно 
Комисията, взема решения по този закон, 
като отчита потенциалното им въздействие 
във всички държави членки, на чиято тери-
тория извършва дейност институцията или 
групата, като решенията свеждат до минимум 
неблагоприятните последици за финансовата 
стабилност и отрицателните икономически и 
социални последици в тези държави членки.
(3) Българската народна банка, членовете 
на управителния съвет и служителите на БНБ 
не носят отговорност за вреди от действия 
или бездействия при изпълнението на задъл-
женията си съгласно този закон, освен ако са 
действали умишлено.
(4) Комисията, нейните членове и служите-
ли не носят отговорност за вреди от действия 
или бездействия при изпълнението на задъл-
женията си съгласно този закон, освен ако са 
действали умишлено.
(5) При преструктуриране на дружествата 
по чл. 1, ал. 1, т. 4 и 5 БНБ и Комисията 
осъществяват взаимодействие, като участ-
ват, когато е необходимо, в консултации 
при изготвянето и приемането на плановете 
за преструктуриране и предприемането на 
конкретни действия, обменят информация и 
съгласуват действията си при планирането на 
режима на преструктуриране.
Г л а в а  в т о р а
ПОДГОТОВКА НА ВЪЗСТАНОВЯВАНЕТО 
И ПРЕСТРУКТУРИРАНЕ
Раздел I
Планиране на възстановяването
Планове за възстановяване
Чл. 6. (1) Институция, която не е част от 
група, подлежаща на консолидиран надзор, 
изготвя и поддържа план за възстановяване, 
който съдържа действия и мерки, които инсти-
туцията може да предприеме за възстановяване 
на финансовото си състояние при възникване 
на значителни финансови затруднения. Планът 
за възстановяване се счита за част от пра-
вилата за управление по смисъла на чл. 15, 
ал. 1, т. 6 от Закона за кредитните институ-
ции, съответно за вътрешна организация по 
смисъла на чл. 24 от Закона за пазарите на 
финансови инструменти.